《昨日汉公承议见召与二三老友谈笑退而为诗少谢朋意》
宋代·吕陶

六十年前里巷游，北归重此接朋俦。据鞍矍铄誇朱绂，把酒慇朋劝白头。

况是三春同对景，何妨一笑自忘忧。閒中岁月非难遣，须仗新诗共唱酬。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。